Kérjük, olvashatóan töltsétek ki ! 
Jelentkezési határidő: 2026. október 22. (e-mailben vagy postai úton)
Visszajelzés: 2026. október 26.
Befizetés: 2026.november 13!
Postai cím: „Életet az éveknek” Országos Klubszövetség, 1068 Budapest Benczúr u 45.
Email:  nyugszov@hu.inter.net 
Programkoordinátor: Fráter Éva (06-1-327-0118)
Adventváró ünnepi műsor
az Uránia Filmszínház Színháztermében 
(1088 Budapest, Rákóczi út 21.)

2026. december 7.  10.15 óra
                                    2026. december 8.  10.15 óra

                                    2026. december 9.  10.15 óra 

                                    (csak ha az első két időpont megtelt) 

„Mindez világ örvendezzék”
 (kétrészes adventi műsor)
Tisztelt Klubtagok!

Advent az ünnepvárás időszaka, melyet immár hagyományosan az idei évben is szeretnénk veletek együtt ünnepelni, közösen várni a szeretet ünnepét. A jól megszokott helyszínen az Uránia Filmszínház színháztermében 2026 decemberében adventváró programot szervezünk.
Az ünnepváráshoz méltó programot ismert művészek hozzák el nekünk. „Mindez világ örvendezzék” címmel Szalóki Ági, Bognár Szilvia és zenésztársaik az európai keresztény kultúra karácsonyi ünnepkörhöz kötődő gazdag zenei repertoárjából válogattak. Ráckevei Anna színművész pedig az ünnephez kapcsolódó verses-prózai művek előadásával színesíti az előadást.
Koncertjükön régizenei művek és szájhagyomány útján fennmaradt magyar népi dallamok csendülnek fel. Műsoruk anyagát a magyar és európai keresztény hagyomány gazdag adventi és karácsonyi zeni repertoárjából válogatták. Elhangzanak gregoriánok, karácsonyi népdalok, éneket imádságok, latin nyelvű énekek a Kájoni kódexből, valamint spanyol, olasz és német régizenei darabok a XIII-XVII. századból. A formációban játszó zenészek nyitott és kísérletező kedvű zenészek, a Kárpát-medence régizenei dallamainak, a magyar parasztság és európai régizenei örökségünk gazdag zenei hagyományának tisztelői, avatott és virtuóz tolmácsolói.

Közreműködők: 
Bognár Szilvia – ének - Liszt-díjas énekes, prima-díjas

Szalóki Ági – ének - Liszt-díjas énekes, többszörös Fonogram-díjas

Ráckevei Anna Jászai Mari-díjas színművész, érdemes és kiváló művész 

Király Dóra – furulya 
Nagy Csaba – lant 

Szászvárosi Sándor – viola da gamba 

Szalai Péter - ütőhangszerek
Az előadás előtt és a szünetében a továbbra is ajánljuk nektek a filmszínház kiváló büféjét, ahol mindig finom sütemények, kávé várja a résztvevőket. 

Program

10.15-10.30 

Ismertető 
10.30- 11.30

Adventi koncert I. rész
11.30- 12.00

Szünet

12.00- 12.40           Adventi koncert II. rész
A koncert utáni programnak ajánljuk, hogy látogassatok el a következő helyszínekre:
· Karácsonyi vásár a felújított Deák-Vörösmarty téren - a vásár önálló, saját időbeosztásotok szerinti meglátogatása. 
· Karácsonyi vásár a Szent István Bazilika épülete előtti téren
· Time Machine Budapest kiállítás - egy kihagyhatatlan időutazás, saját időbeosztásotok szerinti megtekintése 

(https://timemachinebudapest.hu/ )

Mindhárom helyszín könnyen megközelíthető az Uránia Filmszínháztól. 
A program részvételi költsége: 5700 ft/fő
Fontos! A résztvevőket a jelentkezés sorrendjében tudjuk fogadni. Szükség esetén várólistát hozunk létre.
J E L E N T K E Z É S I   L A P

Jelentkező csoport neve: ……………………………………………………………………………………………
Csoport levelezési címe (irányítószámmal): ……………………………………………………………………………
……………………………………………………………………………………………………………….....

Csoport vezetőjének neve: ………………………………………………………………………………………
Telefonszáma : ………………………………….., email címe:………………………………………………………
Jelentkezők száma:                fő

Jelentkezési határidő: 2026. október 22.
Visszajelzés: 2026. október 26.(A részvételi költséget csak azok fizessék be, akik a Szövetségtől erre e-mailen vagy telefonon visszajelzést kapnak 2026.október 26 -ig.)

A befizetés határideje 2026. november 13.
 A műsorváltoztatás jogát fenntartjuk! A rendezvény második napja csak megfelelő létszám esetén kerül megtartásra.
*Az itt közölt adatokat a szövetség kizárólag ennek a programnak a szervezéséhez használja fel, harmadik félnek nem adja ki, a rendezvényt követően a jelentkezési lapot megsemmisítjük. 

Kérdés esetén keresd Fráter Évát a 06-1-327-0118 telefonszámon!
